FILOZOFIJA, tretji teden

Spoštovani učenci,

ta teden se bomo ukvarjali z napovedovanjem prihodnosti. Srhljivo? Zanimivo? Napovedovanje prihodnosti obstaja najbrž toliko časa, kolikor je staro človeštvo. Stara ljudstva so imela vrače. Nekateri so gledali v zvezde. Obstajajo svetovno znani »preroki«.

Zdaj imamo množico možnosti. Lahko pokličeš celo na 090 ... In izveš vseee!!! Kaj pa sanje? Ali lahko kažejo na to, kaj se BO zgodilo? Menda obstaja knjiga sanj, ki sanje razlaga.

Že prejšnji teden sem nekatere spodbodla s še enim člankom, ki vam ga prilagam. V odgovor sem dobila »modrosti« Babe Vange. Za Nostradamusa ste verjetno že slišali.

Vaša naloga bo malo pobrskati po spletu in ugotoviti, kako je z napovedmi za današnji čas.

Kakšne so (bile in so) napovedi glede te bolezni, ki nas je doletela? Kdo jo je po vašem mnenju že pred časom/časi napovedal? Se vam zdi to možno? Tudi Gregorčič je v pesmi Soči vizionarsko napovedal krvavo soško fronto.

Kaj si misliš o tem, da lahko nekdo napove, do kdaj bo to trajalo? Se ti zdi verjetno, da imajo nekateri »takšno moč«? Koliko verjameš ti? Te to straši ali pomirja? Sama se sprašujem, zakaj so vse napovedi slabe? Mi znaš pojasniti? Ali se to tudi tebi zdi čudno?

Se ti zdi, da bi bilo dobro poznati svojo prihodnost? Kaj bi rekel zase? Kaj bi želel vedeti, če sploh kaj? Česa zagotovo ne bi hotel vedeti v naprej?

Poglej npr. na

* <https://www.slovenskenovice.si/novice/slovenija/clanek/z-nihalom-napovedal-konec-epidemije-292227>
* <https://www.nadlani.si/zanimivosti/zabavno/ocitno-je-baba-vanga-napovedala-koronavirus-in-nenaseljeno-evropo-tale-roman-pa-opisuje-se-bolj-grozljivo-nakljucje/>
* <https://www.slovenskenovice.si/bizarno/srhljive-napovedi-nostradamusa-za-leto-2020-256601>
* <https://www.moskisvet.com/skrivnosti/kriminalne-zgodbe/virus-ali-biolosko-orozje-je-ta-knjiga-napovedala-koronavirus.html>
* <https://onaplus.delo.si/koronavirus-napovedali-ze-pred-stirimi-desetletji>

Napiši mi svoje razmišljanje. Vključi vanj moja vprašanja. Ni nujno, da vsa, če se boš pri enem ali dveh zelo razpisal. Pričakujem vsaj 400 besed (ker eni bi naredili z levo roko ☹) ali več (če te tema zanima). Napiši dobro, zanimivo in utemeljeno. Začni z dejstvi (ki si jih našel na spletu) in nadgradi s svojim kritičnim razmišljanjem.